બીજી બાજુ દિલ્હીમાં ન્યૂઝ ચેનલની હોનહાર રિપોર્ટર ઋત દત્તા (સોહા અલી ખાન)ને ભારતના રક્ષા મંત્રી (દલીપ તાહિલ)નું તેડું આવે છે. સ્નૂકર રમતાં રમતાં અત્યંત હળવાશથી દલીપ સોહાને કહે છે કે જો, ભારત અને પાકિસ્તાન વચ્ચે બે દિવસ પછી વૉર ડિક્લેર થવાની છે. એટલે તું મારી સાથે સરહદ પર ચાલ અને આપણે ત્યાં ભારત પાકિસ્તાનને મૂંહતોડ જવાબ આપશે એવું શૂટિંગ કરી લઇશું, જે યુદ્ધ શરૂ થઇ જાય પછી લાઇવના નામે તમે ચલાવી દેજો. આવું સેટિંગ પાર પાડવા ન્યૂઝ ચેનલની ગાડી અને મંત્રીજીનો કાફલો (શરમન જોશી જ્યાં તૈનાત છે) ત્યાં આવે છે, પરંતુ દેશ કે નામ સંદેશ આપતાં આપતાં ગોળીઓના અવાજથી ડરીને એ ત્યાંથી નૌ દો ગ્યારહ થઇ જાય છે.